CELEX: 62011CN0115
Language: et
Date: 2011-03-02 00:00:00
Title: Kohtuasi C-115/11: Eelotsusetaotlus, mille on esitanud Sąd Apelacyjny w Warszawie (Poola Vabariik) 2. märtsil 2011 — Format Urządzenia i Montaże Przemysłowe versus Zakład Ubezpieczeń Społecznych I Oddział w Warszawie

21.5.2011   
            
            
               ET
            
            
               Euroopa Liidu Teataja
            
            
               C 152/13
            
         Eelotsusetaotlus, mille on esitanud Sąd Apelacyjny w Warszawie (Poola Vabariik) 2. märtsil 2011 — Format Urządzenia i Montaże Przemysłowe versus Zakład Ubezpieczeń Społecznych I Oddział w Warszawie
   (Kohtuasi C-115/11)
   2011/C 152/23
   Kohtumenetluse keel: poola
   
      Eelotsusetaotluse esitanud kohus
   
   Sąd Apelacyjny w Warszawie
   
      Põhikohtuasja pooled
   
   
      Kaebuse esitaja: Format Urządzenia i Montaże Przemysłowe
   
      Vastustaja: Zakład Ubezpieczeń Społecznych I Oddział w Warszawie
   
      Eelotsuse küsimused
   
   
               1.
            
            
               Kas asjaolu, et nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1) artikli 14 lõike 2 esimeses lauses sätestatud isikuline kohaldamisala kehtib „kahe või enama liikmesriigi territooriumil töötava isiku [suhtes]”, — kelle kohta selle õigusnormi punktis b järgnevalt täpsustatakse, et tegemist on punktis a nimetamata isikuga —, tähendab töötaja puhul, kes töötab töösuhte alusel ühe (ja sama) tööandja juures,
               
                           a)
                        
                        
                           et teda tuleb siis lugeda selliseks isikuks, kui ta töö iseloomu tõttu töötab samal ajal (samaaegselt), kohati küll suhteliselt lühikeste perioodide jooksul, erinevates liikmesriikides ning ületab seoses sellega sageli riigipiire,
                        
                     ja
               
                           b)
                        
                        
                           et teda tuleb ka siis lugeda selliseks isikuks, kui ta on ühe (ja sama) töösuhte raames kohustatud püsivalt (tavaliselt) töötama mitmes liikmesriigis, muu hulgas riigis, mille territooriumil ta elab, või mitmes teises liikmesriigis, v.a tema elukohariik,
                           ilma et üksteisele järgnevate perioodide kestus, kui ta täidab oma kohustusi üksikutes liikmesriikides, ning nende vahele jäävad katkestused oleksid olulised, — või ajalise piiranguga?
                        
                     
         
               2.
            
            
               Kas juhul, kui aluseks tuleb võtta eespool punktis b kirjeldatud tõlgendus, saab määruse nr 1408/71 artikli 14 lõike 2 punkti b alapunkti ii kohaldada olukorras, kus töötaja ning ühe (ja sama) tööandja vahelise töösuhte raames eksisteeriva kohustuse korral töötada püsivalt mitmes liikmesriigis arvestatakse kohustuste täitmisega liikmesriigis, kus töötaja elab, seda ka juhul, kui selline olukord — töötamine nimelt selles riigis — näib töösuhte alustamisel olevat välistatud, ning kas eitava vastuse korral saab kohaldada määruse nr 1408/71 artikli 14 lõike 2 punkti b alapunkti i?
            
         
      (1)  EÜT L 149, lk 2; ELT eriväljaanne 05/01, lk 35.